Betty BBQ

S **Fräulein Betty BBQ** isch de Kinschtlername vun ere Schwarzwald-Dragqueen un Entertaineri vu Friburg. De Traveschti-Kinschtler hinter dere Kunschtfigur lehnt s ab, dass si burgerlige Name in de Effentligkeit brucht wird, dass de Fokus nit vu de Kunschtfigur abglenkt wird. D Betty BBQ bschribt d Privatperson hinter de Kunschtfigur selwer als „biologische Maa, wu homosexuell läbt un liebt“. D Dragqueen Betty BBQ tritt in ihre Kunschtfigur als Entertaineri, Moderatori, Sängeri vu Partyschlage, Aktivischti, Autori un Stadtfiereri uf. Im Johr 2019 isch si vum Owerburgermeischter Martin Horn zue einere vu de niin offizielle Jubiläumsbotschafter*ne in de Stadt Friburg zum 900-jehrige Stadtjubiläum 2020 ernännt wore. Dodebii stoht d Betty BBQ als Jubiläumsbotschafteri fir d Diversität.

## Stil
D Betty BBQ bschribt ihre Schaffe als Dragqueen selber eso: „Betty BBQ ist eine Drag Queen, eine lebende Erinnerung daran, dass wir nichts als normal ansehen sollten und uns einander so zu akzeptieren haben, wie wir sind.“ Ihre Kennzeiche isch de rot Schwarzwald-Bollehuet, si bstoht au uf di traditionell Beditung vu de Farwe, wel di rote Bolle traditionell vu Fraue drait wäre, wu nit ghirote sin. Si karikiert uf e liebivolli Wiis Tourischteklischee us em Schwarzwald. Go traditionelie, Schwarzwälder Trachte nit diffamiere, kombiniert d Betty BBQ ihri Outfit alliwiil mit verschidene Trachteelement, ihri Kleider erinnere zum Beischpil ender an Dirndl us em Bairische, si duet si awer us s Farbschema vu de Schwarzwälder Tracht abstimme.

## Wie d Figur entstande isch
D Figur Betty BBQ isch im Rame vu de Friburger Fasnet entstande. Aafangs isch de Kiscnhtler nur eimol im Johr in verschidene Frauerolle bim Friburger Ball Verqueer ufdrette. Dodrus isch deno di fiktiv Gschicht zue de *„Betty Grill us em Owerdal“* wore un speter zum internationaler d „Betty BBQ“, dodebi sait me s BBQ wie englisch *barbecue*.

Uf ihre Websitte bschribt d Betty BBQ ihri fiktiv Lewesgschicht eso:

## Engagement
### Queer-bolitisch Engagement
Vu Aafang aa isch s bolitisch-gsellschaftlig Engagement vu de Betty BBQ im Vordergrund gstande. Si dritt uf vil Christopher Street Day (CSD)auf, engagiert si scho lang bi de AIDS-Hilf Friburg un bsundersch bim Präventionsprojekt vu de Aids-Hilf Bade-Wirtteberg *GentleMan*, wu si vor allem an homosexuelli Manhne richtet. Fir GentleMan moderiert si s Online-Magazin *Betty will’s wissen*. Zum 100. Jubiläum vu *Das Lila Lied*, de erschte Hymne vu de Homosexuelle us em Johr 1920, het d Betty BBQ e Neiuflag vum Lieg vereffetlgt, interpretiert vu de Friburger Band *Hairball Remedy* unter em Titel „Das Lila Lied - Hairball Remedy Coverversion“. Si het selwer doderzue gschriwe: „Wer das Lied hört, wird schnell feststellen, wie unglaublich es ist, dass vor 100 Jahren so ein Text möglich war – zwischen den beiden zerstörerischen Weltkriegen und vor der menschen-verachtenden Nazi-Diktatur. Dass die Botschaft des Liedes heute noch ebenso aktuell ist, das sollte uns eine Ermahnung sein, dass die unsere Gesellschaft heute vielleicht doch nicht in jeder Hinsicht so modern und liberal ist, wie sie sich so gerne gibt.“ Zum Abschluss vum Johr 2020 het d Betty BBQ zäme mit em Friburger Kulturmanager un Unternehmensberoter Sebastian Heusel, wu im Johr 2018 au ihr Management iwernumme het, als Produzenteduo zäme mit em Friburger Musiker Redneck Jack e Remix-Version vu de Coverufnahme vu Hairball Remedy unter em Titel *Das Lila Lied - Underground Remix*. Zu Remix het d Betty BBQ gsait, s sei wichtig gsii, „[…], “Das Lila Lied” nicht um des “Remix Willen” zu verunstalten, sondern diesem einen würdigen Remix- und Party-Gewand zu geben, das die Botschaft und den Kampf der Homosexuellen nicht zu einer reinen Discobeat-Hülle werden lässt. Melodie, Gesang und die Botschaft zu erhalten und den Hörer zum Mitsingen und in die Musikbewegung einzuladen, also  “Das Lila Lied” noch erlebbarer zu machen […].“

### Engagement fir d Regionalkultur
D Betty BBQ engagiert si no ihrem Motto „Heimet isch nit nur schwarz-wiss“ fir d Regionalkultur. Mit dem Leitspruch will si de meischt national-konservativ bsetzte Uusdruck vu de „Heimet“ ufbreche un ufzeige, dass me di modern vilfältig Gsellschaftskultur mit Heimet ka verbinde. In dem Zämmehang verzellt de Kischtler vilmol au devu, wien er selwer uf eme Dorf im Schwarzwald ufgwachse isch. As Bue sei er wege siner Homosexualität in de Schuel, in de Verein un im Dorflewe immer uusgrenz wore. Si Lewe als Schwarzwald-Drag Queen heeb em d Heimet, wun em als Kind verwehrtz bliwe isch, wider zuegänglig gmacht un er heeb jetz au e escht Blatz in de regionale Gsellschaftsstrukture.

D Betty BBQ engagiert si fir di regional alemannisch Fasnet, wel d Kunschtfigur no eigene Aagabe zue de Friburger Fasnet entstande isch. Au fir s Alemannisch duet si d Betty BBQ iisetze.

## Ehrunge
* Tregeri vum 18. Ordn *Freundeskreis Herrenelferrat* vu de Brir´sgauer Narrezumft
* Ehremitglid vu de  *Narrhalla in Rottweil* (sit 2018)

## Single
* 2019: *Zick, Zack, Zwiebel* – Betty BBQ feat. PARTYTIER (ISRC DELJ81960915, GTIN/EAN/UPC 4050215758209)
* 2020: *Das Lila Lied - Hairball Remedy Coverversion* - interpretiert vu de Friburger Band Hairball Remedy, produziert vu de Betty BBQ (ISRC (Coverversion) DELJ82031358, GTIN/EAN/UPC 4064832024982)
* 2020: *Das Lila Lied - Underground Remix* - interpretiert vu Hairball Remedy feat. Redneck Jack & Betty BBQ, produziert vu Betty BBQ & Sebastian Heusel (ISRC (Remix) DEZC62050991, GTIN/EAN/UPC 4064832342000)

## Werk
* Betty BBQ, Steph Burlefinger: *MENSCH, Betty! - Das Comicbüchlein zur Krise mit Schwarzwald Drag Queen Betty BBQ.* Illustrationen von Steph Brulefinger. Betty BBQ Travestie & Entertainment, Freiburg 2020, ISBN 978-3-00-065918-8.

## Weblink

* Websitte vu de Betty BBQ
* Folge 15: Drag Queen – Heimat.tour Schwarzwald, Interview vu de Betty BBQ mit em Fidelius Waldvogel

## Fueßnote